Die Ou Man: Die Moord op Christus
Die Moord op Christus
Johannes 3:16 se verwysing daarna dat God sy Seun gestuur het om aan ons die ewige lewe te gee, kan mos nie gesien word as toestemming om sy Kind te vermoor nie. Die Messias se standpunt aangaande offerande is uitdruklik.
Jesus was onskuldig. Jesus is veroordeel. Jesus is vermoor.
Jesus s'e dat God barmhartigheid soek en nie offers (moord) nie. Die Messias het ook uitdruklik verklaar dat sy Vader nie die Moord op Hom gelas het, of goedgekeur het nie.
Dit is 'n infame en lasterlike leuen dat God die moord op sy Kind gelas het. In die bostaande gedeelte stel Jesus dit uitdruklik dat God nie deel van die moordkomplot was nie. Wie het die moord beplan?
Die moord is op 'n "kerkraadsvergadering" beplan. Kajafas misbruik sy posisie om 'n vals profesie uit te vaardig dat een man vir die volk sou sterf. Daardie een wat vir baie moes sterf is Jesus. Wie was nog betrokke by hierdie bose plan om Jesus te vermoor?
Wie anders as Satan self? Die moord is beplan en uitgevoer deur die "kerk" en Satan. Dit is 'n bose daad waarby God nie aandadig is nie. Die moordenaars kom met die idee vorendag om aan die volk te "profeteer" dat een man, naamlik Jesus, vir hulle sal sterf. En so is hierdie moord komplot tot die laaste letter uitgevoer.
Posted by Die Ou Man at 7:11 PM
Vroedvroue op die Brandstapel
Die skeppingsverhaal en reinigingswette van die HERE lê die fondasie vir latere vergrype deur die kerk op miljoene onskuldige vroue. Ongeveer 2 miljoen vroue in Europa is deur die Kerk as hekse gebrandmerk en lewendig op die brandstapel verbrand. Die rede vir hul verdelging was dat hulle in stryd met die HERE se opdrag optree wanneer hulle vroue met geboorte help. Die HERE se opdrag was uitdruklik dat vroue met smart sou baar. Deur die baringsproses te vergemaklik en dood tydens die bevalling te beperk, het die miljoene vroedvroue 'n oordeel van die kerk oor hulself gebring. Hoe bring ons die Kerk se massamoord op onskuldige vroedvroue in verband met Jesus se opdrag, dat hy wat sonder sonde is die eerste klip na die prostituut gooi?
Jesus in die Hagia Sophia
Hierdie mosaiek is in die Hagia Sophia (Heilige Wysheid) in Konstantinopel. Dit is 'n masiewe koepelkerk wat opgedra is aan die Heilige Wysheid van God. Die Heilige Wysheid is deur die vroeë christene as die vroulike sy van God aanbid. Die Wysheid is ook deur Salomo besing. Volgens Salomo was Sy reeds van voor die Skepping by God. Die Rooms Katolieke Kerk het die klem mettertyd van die Wysheid verskuif na Maria, die moeder van Jesus.
Die maagd verskyn op die eerste kerkseël in die Kaap.Sy staan bekend as Die Hoop.
Die maagd verskyn op die eerste eerste seël in Afrika. Dit is ook die eerste driehoekseël op aarde.
Die Hoop staan in die eerste wapen in Suid-Afrika by 'n rots met 'n anker in haar hand. Die anker simboliseer geloof. Drie Fleur De Lis (lelies) van die Franse Hugenote vergesel haar. Die lelie is die simbool van Eva, die moeder van die mensdom, se vertrek uit Eden.
Die Hoop word opgeneem in die wapen van die Unie van Suid-Afrika.
Sy vorder tot in die Wapen van die Republiek van Suid-Afrika, waarna sy verdwyn. Maar wees verseker. De Hoop beschaam niet!